Xildhibaan Cabdiqaadir Jibriil Tukaale mar uu ka hadlaayey Bariis caaga oo dalka lagu arkay ayaa yidhi “Dawladdu waxay sameeysay Hay’addo u gaar ah ilaalinta raashinka, dawooyinka iyo agabka dalka imanaya ,sida Hay’adda ilaalinta tayada, imikana waxaynu arkaynaa inay dalka wax walba iska yimaadaan, markaas waxay ahayd in wax walba oo dalka soo galaya inay Xukuumaddu masuuliyad iska saarto, oo ay eegto, balse dadkii khatar caafimaad buu ku sugan yahay madaama dalkii lagu arkay Bariis caag ah, markaas Xukuumaddu ha garato waajibka dadkeeda ka saaran oo caafimoodkooda ha ilaaliso, wax walba oo khatar ku ahna ha ka ilaaliso, ALLE wax ilaaliye”.
